Document ID: 31984R0985

Title and Content:
ΚΑΝΟΝΙΣΜΟΣ (ΕΟΚ) αριθ. 985(84 ΤΟΥ ΣΥΜΒΟΥΛΙΟΥ της 31ης Μαρτίου 1984 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών Ι (Πράξεις για την ισχύ των οποίων απαιτείται δημοσίευση) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), (1) ΕΕ αριθ. C 301 της 8.11.1983, σ. 4. τη γνώμη του Ευρωπαϊκού Κοινοβουλίου (2), (2) Γνώμη που διατυπώθηκε στις 15 Μαρτίου 1984 (δεν έχει δημοσιευθεί ακόμη στην Επίσημη Εφημερίδα). Εκτιμώντας: ότι το άρθρο 21 του κανονισμού (ΕΟΚ) αριθ. 1035/72 (3), όπως τροποποιήθηκε τελευταία από τον κανονισμό αριθ. 2004/83 (4), προβλέπει τη μεταποίηση των οπωροκηπευτικών που αποσύρονται από την αγορά προς δωρεάν διανομή των προϊόντων που λαμβάνονται από τη μεταποίηση αυτή (3) ΕΕ αριθ. L 118 της 20.5.1972, σ. 1. (4) ΕΕ αριθ. L 198 της 21.7.1983, σ. 2. ότι τα έξοδα μεταποίησης, κυρίως σε χυμούς, οδηγούν σε δαπάνες εξαιρετικά υψηλές σε σχέση με τον επιδιωκόμενο σκοπό που είναι η κατά το δυνατόν καλύτερη χρησιμοποίηση των προϊόντων που αποσύρονται από την αγορά ότι, ως εκ τούτου, πρέπει να αρθεί η δυνατότητα μεταποίησης, προς δωρεάν διανομή, των προϊόντων που αποσύρονται από την αγορά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ρθρο 1 Στο άρθρο 21 παράγραφος 1 στοιχείο α) του κανονισμού (ΕΟΚ) αριθ. 1035/72, η πέμπτη περίπτωση καταργείται. ρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την αρχή της περιόδου εμπορίας 1984/85 για κάθε προϊόν. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Μαρτίου 1984.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1115
2443
1602

EuroVoc IDs (Expanded): 1115
2443
1602

Dataset Source: meu

Split: train